ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் நரேந்திர மோடி அறிமுகப்படுத்திய நல்லாட்சி சீர்திருத்தம் காரணமாக பெண்களுக்கு உகந்த பணியாற்றும் சூழல் உருவாக்கப்பட்டிருக்கிறது- மத்திய அமைச்சர் டாக்டர் ஜிதேந்திர சிங்
பிரதமர் நரேந்திர மோடி அறிமுகப்படுத்திய நல்லாட்சி சீர்திருத்தம் காரணமாக பெண்களுக்கு உகந்த பணியாற்றும் சூழல் உருவாக்கப்பட்டிருப்பதாக மத்திய அறிவியல் தொழில்நுட்பம், புவி அறிவியல், ஊழியர் நலன், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் இன்று தெரிவித்துள்ளார்.
ஊழியர் நலத் துறை சார்பில் மேற்கொள்ளப்பட்டுள்ள பல்வேறு நடவடிக்கைகள் குறித்து தெரிவித்த அவர், ஊழியர் நலன் மற்றும் ஓய்வூதியத்துறை, பெண்களின் பங்களிப்பை அதிகரிக்கும் வாய்ப்புகளை மத்திய அரசின் வேலைவாய்ப்பில் உருவாக்கி இருப்பதாகவும் குறிப்பிட்டார்.
குழந்தை பராமரிப்பு விடுமுறையை பொறுத்தவரை 730 நாட்கள் வழங்கப்படும் நிலையில், இந்த விடுமுறையின் போது விடுமுறை பயணச் சலுகையை பயன்படுத்திக் கொள்ள அனுமதி அளிக்கப்பட்டு இருப்பதாகவும் அவர் கூறினார். அதே நேரத்தில் இந்த விடுமுறையின் போது வெளிநாட்டுப் பயணத்திற்கான சலுகைகளையும் அதிகாரிகள் வழங்க முன்வர வேண்டும் என அறிவுறுத்தப்பட்டு இருப்பதாகவும் தெரிவித்தார்.
மாற்றுத்திறனாளி குழந்தையை பராமரிப்பதற்கான விடுமுறை சலுகையை 15 நாட்களிலிருந்து 5 நாட்களாக குறைக்கும் விதி 43சி, பெண்களின் நலன் கருதி நீக்கப்பட்டதாகவும் அவர் தெரிவித்தார்.
மாற்றுத்திறனாளி பெண்கள் தங்கள் குழந்தையை பராமரிக்க ஏதுவாக அவர்களது அகவிலைப்படியில் 25 சதவீதத் தொகையான மாதம் 3 ஆயிரம் ரூபாய் சிறப்புப் படியாக வழங்கப்பட்டு வந்தது. இதனை 50 சதவீதமாக உயர்த்தி வழங்கும் திட்டத்தை கடந்த 2022 ஜூலை 1 ஆம் தேதி முதல் மத்திய அரசு அமல்படுத்தியிருப்பதையும் அமைச்சர் சுட்டிக்காட்டினார்.
மகப்பேறின் போது குழந்தை இறக்கும்பட்சத்தில் மனஅளவில் பாதிக்கப்படும் தாய்மார்களின் நலனை கருத்தில் கொண்டு, அவர்களுக்கு சிறப்பு மகப்பேறு விடுப்பாக 60 நாட்கள் வழங்க மத்திய அரசு தற்போது முடிவு செய்திருப்பதாகவும் மத்திய இணையமைச்சர் டாக்டர் ஜிதேந்திர சிங் தெரிவித்தார்.
குடியரசுத் துணைத் தலைவர் செயலகம்
குடியரசு துணைத்தலைவர் செப்டம்பர் 1 அன்று மும்பை செல்கிறார்
- துணைத்தலைவர் திரு. ஜக்தீப் தன்கர் மற்றும் டாக்டர் சுதேஷ் தன்கர் ஆகியோர் செப்டம்பர் 01, 2023 அன்று மும்பை செல்லவுள்ளனர். அங்கு துணைத்தலைவர் மசகான் கப்பல் கட்டும் தளத்தில் கட்டப்பட்டுள்ள 'மகேந்திரகிரி' போர்க்கப்பல் தொடக்க விழாவில் சிறப்பு விருந்தினராக கலந்து கொள்கிறார். இக்கப்பல் இந்திய கடற்படையின் 17-A திட்டத்தின் கீழ் கட்டப்பட்ட ஏழாவது போர்க்கப்பல் மற்றும் மசகான் கப்பல் கட்டும் நிறுவனம் கட்டிய நான்காவது கப்பலாகும்.
மேலும், தனது பயணத்தின் போது, குடியரசு துணைத்தலைவர் மசகான் கப்பல் கட்டும் தளத்திலுள்ள பாரம்பரிய அருங்காட்சியகமான 'தாரோஹர்'-ஐ பார்வையிடுகிறார்.(ANU/AD/IR/KPG/KRS
(Visitor Counter : 74
பிரதமர் அலுவலகம்
நாளை நடைபெறும் அகில இந்திய சட்ட அமைச்சர்கள் மற்றும் சட்டத்துறை செயலாளர்கள் மாநாட்டின் தொடக்க அமர்வில் பிரதமர் உரையாற்றுகிறார்
நாளை காலை 10.30 மணியளவில் நடைபெறவுள்ள அகில இந்திய சட்ட அமைச்சர்கள் மற்றும் சட்டத்துறை செயலாளர்கள் மாநாட்டின் தொடக்க அமர்வில் பிரதமர் திரு நரேந்திர மோடி காணொலி மூலம் உரையாற்றுகிறார்.
குஜராத் மாநிலம் ஏக்தா நகரில் இந்த இரண்டு நாள் மாநாட்டை மத்திய சட்டம் மற்றும் நீதித்துறை அமைச்சகம் ஏற்பாடு செய்துள்ளது. இந்திய சட்டம் மற்றும் நீதி பரிபாலனம் தொடர்பான விஷயங்கள் குறித்து கொள்கை வகுப்பாளர்கள் விவாதிப்பதற்கான ஒரு பொது தளத்தை வழங்கும் நோக்கத்துடன் இந்த மாநாடு நடத்தப்படுகிறது. மாநிலங்கள் மற்றும் யூனியன் பிரதேசங்கள் தங்களது சிறப்பான நடைமுறைகளை பகிர்ந்து கொள்ளவும், புதிய யோசனைகளை தெரிவிக்கவும், இதன் மூலம் பரஸ்பர ஒத்துழைப்பை மேம்படுத்தவும், இந்த மாநாடு வழிவகுக்கும்.
விரைவான நீதி வழங்குவதற்கான மத்தியஸ்தம், ஒட்டுமொத்த சட்ட உள்கட்டமைப்பை மேம்படுத்துதல், பழமையான, காலத்திற்கு ஒவ்வாத சட்டங்களை அகற்றுதல், நீதி அணுக்கத்தை மேம்படுத்துதல், நிலுவையில் உள்ள வழக்குகளை குறைத்தல், விரைவான பைசலை உறுதி செய்தல், சிறந்த மத்திய, மாநில ஒத்துழைப்புக்கான மாநில மசோதாக்கள் தொடர்பான விஷயங்களில் சமச்சீர் நிலையை கொண்டு வருதல், மாநில சட்ட முறைகளை வலுப்படுத்துதல் உள்ளிட்ட மாற்று தாவா தீர்வுகள் போன்ற தலைப்புகளில் இந்த மாநாட்டில் விவாதங்கள் நடைபெறும்.
பாதுகாப்பு அமைச்சகம்
இந்திய கடற்படை அகாடமியின் தேர்ச்சியடைந்தோர் அணிவகுப்பு கேரளாவில் நடந்தது
இந்திய கடற்படை அகாடமியின் இலையுதிர்கால தேர்ச்சியடைந்தோர் அணிவகுப்பு கேரளாவில் உள்ள எழிமலாவில் இன்று  நடைபெற்றது.
இந்த கண்கவர் நிகழ்ச்சியில், இந்திய கடற்படையில் பணியாற்ற தேர்ந்தெடுக்கப்பட்டவர்கள் மற்றும் இரண்டு இலங்கை கடற்படையினர் உட்பட 164 பேர் பங்கேற்றனர்.
பாதுகாப்பு படைகளின் தலைமை தளபதி ஜெனரல் மனோஜ் முகுந்த் நரவனே அணிவகுப்பு மரியாதையை ஏற்றுக் கொண்டு, பயிற்சியில் சிறந்து விளங்கியவர்களுக்கு பதக்கங்களை வழங்கி கௌரவித்தார்.
துணை அட்மிரல் எம் ஏ ஹம்பிஹோலி அணிவகுப்பை தலைமையேற்று நடத்தி வைத்தார். தேர்ச்சி பெற்றவர்களை பாராட்டிய பாதுகாப்பு படைகளின் தலைமை தளபதி, கடமை உணர்வோடும், கண்ணியத்தோடும், தீரத்தோடும் பணியாற்றுமாறு அவர்களைக் கேட்டுக்கொண்டார்.
கொவிட் நடத்தை விதிமுறைகளை கருத்தில் கொண்டு, பயிற்சி பெற்றவர்களின் பெற்றோர்கள் மற்றும் விருந்தினர்கள் ஆகியோர் பங்கு பெறாமல் இந்த நிகழ்வு நடைபெற்றது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1676752
-----
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 140.31 கோடியைக் கடந்தது
நாட்டில் கடந்த 24 மணி நேரத்தில் 57,44,652 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 140.31 கோடியைக்  கடந்தது. 1,48,79,511 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,051 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,15,977. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 57 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 6,650 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 77,516 ஆக உள்ளது; இது கடந்த 577 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,05,775 கொவிட் பரிசோதனைகள் செய்யப்பட்டன. இதுவரை சுமார் 66.98 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 40 நாட்களில் 1 சதவீதத்திற்கும் குறைவாக நீடித்து, தற்போது 0.59 சதவீதமாக உள்ளது. தினசரித் தொற்று விகிதம் 0.57 சதவீதமாக பதிவாகியுள்ளது. இந்த எண்ணிக்கை தொடர்ந்து 81 நாட்களாக 2 சதவீதத்திற்குக் கீழே 116 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784723
அறிவியல் மற்றும் தொழில்நுட்பத்துறை
ஆகாயத் தாமரையிலிருந்து இயற்கைக்கு உகந்த யோகா தரைவிரிப்பு: அசாம் மாநில இளம் பெண்களின் புதிய முயற்சி
அசாம் மாநிலத்தின் மீனவ சமூகத்தைச் சேர்ந்த 6 இளம் பெண்கள், ஆகாயத் தாமரையிலிருந்து, இயற்கைக்கு உகந்த மக்கும் தன்மையுடைய யோகாசன பயிற்சிக்கான தரைவிரிப்பை உருவாக்கியுள்ளனர்.
குவஹாத்தி நகரிலிருந்து தென்மேற்கில் உள்ள தீபோர் பீல் ஏரி, சர்வதேச முக்கியத்துவம் வாய்ந்த சதுப்பு நிலமாகவும் பறவைகள் சரணாலயமாகவும் அங்கீகரிக்கப்பட்டுள்ளது.
அருகில் உள்ள 9 மீனவ கிராமங்களின் வாழ்வாதாரமாக விளங்கும் இந்த ஏரி, காலப்போக்கில் ஆகாயத் தாமரையின் அபரிமிதமான வளர்ச்சியால் பெரும் பாதிப்புக்கு உள்ளானது.
பெண் சமூகத்தை ஊக்குவிப்பதற்காக, இந்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி அமைப்பாக இயங்கும் நெக்டர் எனும் தொழில்நுட்ப பயன்பாட்டுக்கான வடகிழக்கு மையம், மேற்கொண்ட முயற்சிகளால் ஊக்கமளிக்கப்பட்டு, தீபோர் பீல் ஏரிக்கு அருகில் வசிக்கும் ஆறு பெண்கள், விரைவில் உலக சந்தைக்கு வரவுள்ள தனித்துவம் வாய்ந்த ‘மூர்ஹென் யோகா தரைவிரிப்பை' உருவாக்கியுள்ளனர்.
இந்தப் புதிய கண்டுபிடிப்பு, சுற்றுச்சூழல் பாதுகாப்பு, தீபோர் பீல் ஏரியின் நிலைத்தன்மை முதலியவற்றிற்கு வித்திடுவதுடன், அப்பகுதியின் வாழ்வாதாரத்தையும் உறுதி செய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715872
விண்வெளித்துறை
விண்வெளித் துறையில் தனியார் முதலீடு மற்றும் கண்டுபிடிப்புகளை மேம்படுத்துவதற்காக இந்திய விண்வெளி ஊக்குவிப்பு மற்றும் அங்கீகார மையம் : டாக்டர் ஜிதேந்திர சிங்
மத்திய அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், மாநிலங்களவையில் அளித்த எழுத்துப்பூர்வ பதிலில், விண்வெளித் துறையில் தனியார் முதலீடு மற்றும் கண்டுபிடிப்புகளை மேம்படுத்துவதற்காக இந்திய விண்வெளி ஊக்குவிப்பு மற்றும் அங்கீகார மையத்தை  அரசு தொடங்கியுள்ளது என்று தெரிவித்துள்ளார்.
IN-SPACe பின்வரும் வழிகளில் தனியார் துறைக்கு உதவுகிறது மற்றும் ஆதரவை அளிக்க உள்ளது:
- தொழில்நுட்ப ஆதரவை வழங்குதல்
- பண வசதிகளைப் பகிர்ந்து கொள்ளுங்கள்
- டாஸ் வளாகத்தில் தற்காலிக வசதிகளை ஏற்படுத்த அனுமதித்தல்
- NSIL இலிருந்து வரும் தேவைகளுக்கு ஏலம் எடுக்க அனுமதித்தல்
- அறிவியல் மற்றும் விண்வெளி ஆய்வு பணிகளில் பங்குதாரர்
IN-SPACe என்பது அதிக தனியார் பங்களிப்பை எளிதாக்க அரசாங்கத்தால் நிறுவப்பட்ட நிறுவன மற்றும் ஒழுங்குமுறை அமைப்பாகும். நிதி வழிமுறைகள் இந்த அமைப்பின் கீழ் இல்லை.
தனியார் நிறுவனங்கள் கீழ்க்கண்டவற்றில் பங்கேற்கலாம்:
- செயற்கைக்கோள்களை உருவாக்குதல்
- ஏவுதள வாகனங்களை உருவாக்குதல்
- ஏவுதலை மேற்கொள்ளுதல்
- பயன்பாடுகளை உருவாக்குதல் மற்றும் விண்வெளி அடிப்படையிலான சேவைகளை வழங்குதல்
- விண்வெளி துறை நடவடிக்கைகளுக்கான துணை அமைப்பு மற்றும் அமைப்புகளை உருவாக்குதல்
https://pib.gov.in/PressReleasePage.aspx?PRID=1657766
சுகாதாரம் மற்றும் குடும்ப நலத்துறை அமைச்சகம்
சுமார் 2.92 கோடி கொவிட் தடுப்பூசி டோஸ்கள் : மாநிலங்கள், யூனியன் பிரதேசங்கள் மற்றும் தனியார் மருத்துவமனைகளில் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 48.03 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 71,16,720 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 45,27,93,441 டோஸ் தடுப்பூசி  பயன்படுத்தப்பட்டுள்ளது.
சுமார் 2.92 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740589
குடியரசுத் தலைவர் செயலகம்
தேசிய விளையாட்டு மற்றும் சாகச விருதுகள் – குடியரசு தலைவர் வழங்கினார்
புதுதில்லியில் குடியரசு தலைவர் மாளிகையில் இன்று நடைபெற்ற நிகழ்ச்சியில் குடியரசு தலைவர் திரு. ராம் நாத் கோவிந்த் தேசிய விளையாட்டு மற்றும் சாகச விருதுகளை வழங்கினார்.
விருது பெற்ற நபர்கள் மற்றும் இதர விவரங்களுக்கு http://pib.gov.in என்ற இணையதளத்தை பார்க்கவும்.
(Visitor Counter : 121
பிரதமர் அலுவலகம்
வங்கதேசத்தில் சமூகத் தலைவர்களைச் சந்தித்தார் பிரதமர்
இரண்டு நாள் பயணமாக வங்கதேசம் சென்றுள்ள பிரதமர் திரு நரேந்திர மோடி, வங்கதேசத்தில் உள்ள சிறுபான்மையினரின் பிரதிநிதிகள், வங்கதேச முக்திஜோதாஸ், பிரண்ட்ஸ் ஆஃப் இந்தியா அண்ட் யூத் ஐகான்ஸ் உள்ளிட்ட அமைப்புகளின் சமூகத் தலைவர்களைச் சந்தித்துப் பேசினார்.
------
(
பிரதமர் அலுவலகம்
தென்னாப்பிரிக்காவின் ஜோகன்னஸ்பர்க் நகருக்கு பிரதமர் சென்றடைந்தார்
பிரதமர் திரு. நரேந்திர மோடி 22 ஆகஸ்ட் 2023 பிற்பகலில் ஜோகன்னஸ்பர்க் சென்றடைந்தார்.
விமான நிலையத்தில் தென்னாப்பிரிக்காவின் துணை அதிபர் திரு பால் ஷிபோகோசா மாஷாடைல் பிரதமரை அன்புடன் வரவேற்றார். பிரதமர் திரு நரேந்திர மோடிக்கு பாரம்பரிய முறைப்படி சிறப்பான வரவேற்பு அளிக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 139 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 139 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 21 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778325
பாதுகாப்பு அமைச்சகம்
கோவிட்-19 பாதிப்பைக் குறைப்பது குறித்து ஆஸ்திரேலிய பாதுகாப்பு அமைச்சருடன், மத்திய பாதுகாப்பு அமைச்சர் திரு.ராஜ்நாத் சிங் தொலைபேசி மூலம் உரையாடினார்
ஆஸ்திரேலிய பாதுகாப்பு அமைச்சர் திருமதி.லிண்டா ரெனால்ட்ஸுடன், மத்திய பாதுகாப்புத்துறை அமைச்சர் திரு.ராஜ்நாத் சிங் இன்று தொலைபேசி மூலம் உரையாடினார்.
கோவிட்-19 தொற்றுக்கு இரு நாடுகளிலும் எடுக்கப்பட்ட நடவடிக்கைகள் குறித்து இரண்டு பாதுகாப்பு அமைச்சர்களும் விவாதித்தனர். கோவிட்-19ஐ எதிர்கொள்ளும் சர்வதேச முயற்சிகளில் இந்தியாவின் பங்களிப்பு பற்றியும், தொற்றுக்கு எதிரான போராட்டத்தில் இருதரப்பு ஒத்துழைப்பு பற்றியும், திருமதி. லிண்டா ரெனால்ட்ஸிடம் திரு. ராஜ்நாத் சிங் எடுத்துரைத்தார். கோவிட்-19 தொடர்பான சவால்களை எதிர்கொள்ள, இந்தியா-ஆஸ்திரேலியா இடையோன ராணுவ உறவு, இரு நாடுகளும் மற்ற நாடுகளுடன் இணைந்து செயல்படுவதற்கான நல்ல அடிப்படையை வழங்குவதாக இருவரும் ஒப்புக் கொண்டனர்.
இந்தியா-ஆஸ்திரேலியா ராணுவ உறவு திட்டத்தின் கீழ் இருதரப்பு ராணுவ மற்றும் பாதுகாப்பு ஒத்துழைப்பு நடவடிக்கைகளை முன்னோக்கி கொண்டு செல்வதில் இரு அமைச்சர்களும் தங்களது உறுதியைத் தெரிவித்தனர்.
-----
(
சமூக நிதி மற்றும் அதிகாரமளித்தல் அமைச்சகம்
மத்தியப் பிரதேசத்தின் நிவாரியில் மாற்றுத் திறனாளிகளுக்கு உதவி உபகரணங்கள் வழங்கும் முகாம்
இந்திய அரசின் சமூக நீதி மற்றும் அதிகாரமளித்தல் அமைச்சகத்தின் மாற்றுத் திறனாளிகளுக்கு உதவிகள் வழங்கும் திட்டத்தின் கீழ் உதவிகள் மற்றும் உதவி சாதனங்களை விநியோகிப்பதற்கான நிகழ்ச்சி அலிம்கோ மற்றும் மாவட்ட நிர்வாகத்துடன் உடன் இணைந்து மாற்றுத்திறனாளிகளுக்கு அதிகாரமளித்தல் துறையால் மத்தியப் பிரதேச மாநிலத்தில் உள்ள நிவாரியில் ஏற்பாடு செய்யப்பட்டது.
விழாவின் தலைமை விருந்தினரான மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் முகாமை தொடங்கி வைத்தார், இதில் மொத்தம் 737 பல்வேறு வகையான உதவி சாதனங்கள் மத்தியப் பிரதேசத்தில் உள்ள நிவாரி மாவட்டத்தைச் சேர்ந்த 409 பயனாளிகளுக்கு 45 லட்சம் ரூபாய் மதிப்பில் இலவசமாக விநியோகிக்கப்பட்டது.
கூட்டத்தில் பேசிய மத்திய அமைச்சர், பிரதமரின் வழிகாட்டுதலின்படி, மாற்றுத்திறனாளிகளை உள்ளடக்கிய சமுதாயத்தை உருவாக்கவும், அதிகாரமளிக்கவும் பல்வேறு நலத்திட்டங்களை மத்திய அரசு செயல்படுத்தி வருகிறது என்று கூறினார். தமது அமைச்சகம் ஆற்றிய பணிகளைப் பற்றித் தெரிவிக்கையில், தாழ்த்தப்பட்டோர், மாற்றுத்திறனாளிகள் மற்றும் சமூகத்தின் ஏழைப் பிரிவினரை மேம்படுத்துவதில் மத்திய அரசு உறுதியாக உள்ளது என்றார் அவர்.
தற்சார்பு இந்தியா திட்டத்தைப் பின்பற்றி, தமது அமைச்சகத்தின் கீழ் இயங்கும் மத்திய பொதுத்துறை நிறுவனமான அலிம்கோ, பார்வையற்றோருக்கான நவீன கைத்தடியான 'சுகம்யா கேன்' ஒன்றை உள்நாட்டிலேயே உருவாக்கியுள்ளது என்று மத்திய அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1798513
வணிகம் மற்றும் தொழில்துறை அமைச்சகம்
பாசுமதி அரிசி என்று தவறாக வகைப்படுத்துவதன் மூலம் பாசுமதி அல்லாத வெள்ளை அரிசி ஏற்றுமதியைத் தடுக்க பாசுமதி அரிசி ஏற்றுமதிக்கு கூடுதல் பாதுகாப்புகளை அறிமுகப்படுத்துதல்
உள்நாட்டு விலைகளை கட்டுப்படுத்தவும், உள்நாட்டு உணவுப் பாதுகாப்பை உறுதி செய்யவும், இந்தியாவில் இருந்து அரிசி ஏற்றுமதியை கட்டுப்படுத்த மத்திய அரசு நடவடிக்கை எடுத்து வருகிறது. பாசுமதி அல்லாத வெள்ளை அரிசி ஏற்றுமதி 20 ஜூலை 2023 அன்று தடை செய்யப்பட்டது.
சில ரகங்களுக்கு கட்டுப்பாடு இருந்தபோதிலும், நடப்பாண்டில் அரிசி ஏற்றுமதி அதிகமாக இருப்பது கவனிக்கத்தக்கது. ஆகஸ்ட் 17, 2023 வரை, அரிசியின் மொத்த ஏற்றுமதி  முந்தைய ஆண்டின் இதே காலகட்டத்தில் 6.37 மில்லியன் டன்னுடன் ஒப்பிடும்போது 7.33 மில்லியன் டன் ஆக இருந்தது, இது 15.06% அதிகரிப்பைப் பதிவு செய்தது. புழுங்கல் அரிசி மற்றும் பாசுமதி அரிசி ஏற்றுமதி அதிகரித்துள்ளது; இந்த இரண்டு ரகங்களுக்கும் ஏற்றுமதிக்கு எந்த தடையும் இல்லை . புழுங்கல் அரிசி ஏற்றுமதி 21.18% , பாசுமதி அரிசி ஏற்றுமதி முந்தைய ஆண்டில் 1.70 மில்லியன் டன்னுடன் ஒப்பிடும்போது நடப்பு ஆண்டில் 9.35%  அதிகரித்துள்ளது. பாசுமதி அல்லாத வெள்ளை அரிசி ஏற்றுமதி, 9 செப்டம்பர் 2022 முதல் 20% ஏற்றுமதி வரியைக் கொண்டிருந்தது. 20 ஜூலை 2023 முதல் தடைசெய்யப்பட்டுள்ளது, இது முந்தைய ஆண்டில் 1.89 மில்லியன் டன்களுடன் ஒப்பிடும்போது 4.36%  அதிகரித்துள்ளது. மறுபுறம், வேளாண்மை மற்றும் விவசாயிகள் நலத் துறையின் மூன்றாவது மேம்பட்ட மதிப்பீட்டின்படி, 2022-23 ரபி பருவத்தில், உற்பத்தி 158.95 லட்சம் மெட்ரிக் டன் மட்டுமே இருந்தது, இது 2021-22 ஆம் ஆண்டின் ரபி பருவத்தில் 184.71 லட்சம் மெட்ரிக் டன் ஆகும், அதாவது 13.84% வீழ்ச்சி ஏற்பட்டது.
சர்வதேச அளவில், ஆசிய நாடுகளிடமிருந்து வலுவான தேவை, தாய்லாந்து போன்ற சில முக்கிய உற்பத்தி நாடுகளில் 2022/23 ஆம் ஆண்டில் பதிவு செய்யப்பட்ட உற்பத்தி இடையூறுகள் மற்றும் எல் நினோவின் தொடக்கத்தால் பாதகமான விளைவு ஏற்படக்கூடும் என்ற அச்சம் காரணமாக, சர்வதேச அரிசி விலைகளும் கடந்த ஆண்டு முதல் தொடர்ந்து உயர்ந்து வருகின்றன. எஃப்.ஏ.ஓ அரிசி விலைக் குறியீடு ஜூலை 2023 இல் 129.7 புள்ளிகளை எட்டியது; செப்டம்பர் 2011 க்குப் பிறகு அதன் அதிகபட்ச மதிப்பு, கடந்த ஆண்டு அளவை விட 19.7% அதிகரிப்பைப் பதிவு செய்தது. சர்வதேச விலையை விட இந்திய அரிசியின் விலை இன்னும் மலிவாக இருப்பதால், இந்திய அரிசிக்கு வலுவான தேவை உள்ளது, இதன் விளைவாக 2021-22 மற்றும் 2022-23 ஆம் ஆண்டுகளில் சாதனை ஏற்றுமதி செய்யப்பட்டுள்ளது.
பாசுமதி அல்லாத வெள்ளை அரிசியின் தவறான வகைப்படுத்தல் மற்றும் சட்டவிரோத ஏற்றுமதி தொடர்பாக அரசாங்கத்திற்கு நம்பகமான கள அறிக்கைகள் கிடைத்துள்ளன, இதன் ஏற்றுமதி 20 ஜூலை 2023 முதல் தடை செய்யப்பட்டுள்ளது.
பாசுமதி அரிசி ஏற்றுமதியை ஒழுங்குபடுத்துவதற்கு வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம்  பொறுப்பாக இருப்பதாலும், இந்த நோக்கத்திற்காக ஏற்கனவே ஒரு இணைய அடிப்படையிலான அமைப்பு நடைமுறையில் இருப்பதாலும், பாசுமதி அரிசி என்ற போர்வையில் வெள்ளை பாசுமதி அல்லாத அரிசியின் சட்டவிரோத ஏற்றுமதியைத் தடுக்க கூடுதல் பாதுகாப்புகளை அறிமுகப்படுத்த அரசாங்கம் அபெடாவுக்கு அறிவுறுத்தல்களை வழங்கியுள்ளது:
----
ANU/AD/PKV/DL
(Visitor Counter : 93
பிரதமர் அலுவலகம்
பிரதமர் மற்றும் மொரிஷீயஸ் பிரதமருக்கு இடையிலான தொலைபேசி உரையாடல்
பிரதமர் திரு.நரேந்திர மோடி, மொரீஷீயஸ் பிரதமர் திரு. பிரவிந்த் ஜுகநாத்தை இன்று தொலைபேசி மூலம் தொடர்பு கொண்டு உரையாடினார். உம்பன் புயலால் இந்தியாவில் ஏற்பட்ட உயிரிழப்புகள் குறித்து பிரதமர் ஜுகநாத் ஆழ்ந்த இரங்கலைத் தெரிவித்தார். கொவிட்-19க்கு எதிரான போராட்டத்தில் மொரீஷியசுக்கு உதவ ‘ஆபரேசன் சாகர்’ நடவடிக்கையின் ஒரு பகுதியாக இந்தியk கடற்படையின் ‘கேசரி’ கப்பல் மூலம் மருந்துகளையும், 14 உறுப்பினர் மருத்துவக்குழுவையும் அனுப்பி வைத்ததற்காக பிரதமர் நரேந்திர மோடிக்கு அவர் நன்றி தெரிவித்தார்.
இந்தியாவுக்கும், மொரீஷீயசுக்கும் இடையே நிலவும் மக்களுக்கு இடையிலான உறவுகளை பிரதமர் நினைவு கூர்ந்தார். இந்தச் சிக்கலான தருணத்தில் தனது நண்பர்களுக்கு உதவும் கடமைப்பொறுப்பு இந்தியாவுக்கு உள்ளதாக அவர் கூறினார்.
பிரதமர் ஜுகநாத்த்தின் தலைமையில் மொரீஷியஸ் கொவிட்-19 தொற்றுக்கு எதிரான போராட்டத்தில் திறம்பட செயல்பட்டதால், கடந்த பல வாரங்களாக அங்கு புதிய பாதிப்பு இல்லாத நிலை ஏற்பட்டுள்ளதற்காக பிரதமர் தமது பாராட்டுகளைத் தெரிவித்துக்கொண்டார். மொரீஷியஸ் தனது சிறந்த நடைமுறைகளை ஆவணப்படுத்தி, மற்ற நாடுகளுக்கு , குறிப்பாக தீவு நாடுகளுக்கு, இது போன்ற சுகாதாரச் சிக்கல்களுக்குத் தீர்வு காண உதவலாம் என பிரதமர் யோசனை தெரிவித்தார்.
மொரீஷியஸ் நிதிப்பிரிவுக்கு உதவுவதை நோக்கமாகக் கொண்ட நடவடிக்கைகள் உள்பட பல்வேறு துறைகளில் ஒத்துழைப்பை வலுப்படுத்துவது குறித்து இரு தலைவர்களும் விவாதித்தனர். ஆயுர்வேத மருத்துவப் படிப்பில் மொரீஷியஸ் இளைஞர்களுக்கு உதவுவது பற்றியும் இருவரும் ஆலோசித்தனர்.
மொரீஷியஸ் மக்களின் நலம் மற்றும் ஆரோக்கியம் குறித்து தமது வாழ்த்துக்களைத் தெரிவித்துக் கொண்ட பிரதமர், இருநாடுகளுக்கும் இடையே நிலவும் தனித்துவமான நல்லுறவுகளைப் பராமரிப்பதற்காக அவருக்குப் பாராட்டையும் தெரிவித்தார்.
(
பெண்கள் மற்றும் குழந்தை நலன் அமைச்சகம்
மாநிலங்கள் மற்றும் யூனியன் பிரதேசங்களின் தேசிய மாநாட்டிற்கு மத்திய மகளிர் மற்றும் குழந்தைகள் நல அமைச்சர் திருமதி ஸ்மிருதி இரானி தலைமை வகிக்கவுள்ளார்
மாநிலங்கள் மற்றும் யூனியன் பிரதேசங்களின் தேசிய மாநாட்டிற்கு மத்திய மகளிர் மற்றும் குழந்தைகள் நல அமைச்சர் திருமதி ஸ்மிருதி இரானி தலைமை வகிக்கவுள்ளார். மகளிர் மற்றும் குழந்தைகள் மேம்பாடு இணை அமைச்சர் டாக்டர் மகேந்திரபாய் முஞ்சபாரா, பல்வேறு மாநிலங்கள் மற்றும் யூனியன் பிரதேசங்களின் அமைச்சர்கள், மகளிர் மற்றும் குழந்தைகள் மேம்பாடு மற்றும் சமூக நலத் துறையின் கூடுதல் தலைமை செயலாளர்கள்/ முதன்மை செயலாளர்கள் ஆகியோர் இந்த மாநாட்டில் கலந்து கொள்கிறார்கள்.
இந்தியாவின் இரும்பு மனிதர் சர்தார் வல்லபாய் பட்டேலுக்கு அஞ்சலி செலுத்தும் விதமாக ஒற்றுமையின் சிலை இருக்கும் குஜராத் மாநிலத்தின் கேவாடியாவில் 2021 ஆகஸ்ட் 31 அன்று இந்த முக்கிய மாநாடு தொடங்க உள்ளது. ஒரே இந்தியா ஒப்பற்ற இந்தியா என்பதை பிரதிபலிக்கும் விதமாக ஒவ்வொரு மாநிலத்தின் மகளிர் மற்றும் குழந்தைகள் மேம்பாட்டு அமைச்சர்கள் ஊட்டச்சத்து மிக்க மரக்கன்றுகளை நடுவார்கள்.
ஊட்டச்சத்து மிக்க மரக்கன்றுகள் மற்றும் ஊட்டச்சத்து தோட்டங்கள் நாடு முழுவதும் உருவாவதை இது ஊக்குவிக்கும்.
நாடு முழுவதும் உள்ள பெண்கள் மற்றும் குழந்தைகளின் எதிர்காலத்திற்கான தனது லட்சியத்தை பகிர்ந்துகொள்ளும் விதமாக மாநாட்டின் போது திருமதி ஸ்மிருதி சுபின் இரானி சிறப்புரை ஆற்றுவார். இணை அமைச்சர் டாக்டர் மகேந்திரபாய் முஞ்சபாராவும் உரையாற்றுவார்.
இம்மாநாட்டின் போது மூன்று திட்டங்களில் மாநிலங்கள் மற்றும் யூனியன் பிரதேசங்கள் எதிர்கொள்ளும் சவால்கள் மற்றும் அவற்றின் எதிர்பார்ப்புகள் மீது கவனம் செலுத்தப்படும். மத்திய மகளிர் மற்றும் குழந்தைகள் மேம்பாட்டு அமைச்சகத்தின் ஒவ்வொரு விளக்க காட்சிக்கு பின்னரும் மாநிலங்கள் மற்றும் யூனியன் பிரதேசங்களுடன் பின்னூட்ட உரையாடல் நிகழ்ச்சி நடைபெறும்.
மேலும், தேசிய குழந்தைகள் உரிமைகள் பாதுகாப்பு ஆணையம் மற்றும் தேசிய மகளிர் ஆணையத்தின் தலைவர்கள் முக்கிய பிரச்சினைகள் குறித்த தங்களது கருத்துகளை பகிர்ந்து கொள்ளுமாறு அழைக்கப்பட்டுள்ளனர். பெண்கள் மற்றும் குழந்தைகள் குறித்த சர்வதேச குறியீடுகள் மீதான விளக்க காட்சியும் காண்பிக்கப்படும்.
உண்மையான கூட்டாட்சி தத்துவத்தின் உணர்வை வெளிப்படுத்தும் மாநிலங்கள் மற்றும் யூனியன் பிரதேசங்கள் உடனான இந்த மாநாடு, நாடு முழுவதும் உள்ள பெண்கள் மற்றும் குழந்தைகளின் நலனில் ஒன்றுபட்ட முயற்சிகளுக்கு வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750528
---
(Visitor Counter : 184
பிரதமர் அலுவலகம்
17-வது வெளிநாடு வாழ் இந்தியர்களின் தின மாநாட்டிற்கிடையே சுரினாம் அதிபரை பிரதமர் சந்தித்தார்
இந்தூரில் இன்று 17-வது வெளிநாடு வாழ் இந்தியர்களின் தின மாநாட்டிற்கிடையே சுரினாம் அதிபர் திரு சந்திரிகா பிரசாத் சந்தோகியை பிரதமர் திரு நரேந்திர மோடி சந்தித்தார். அதிபர் சந்தோகி, 2023 ஜனவரி 7 முதல் 14ம் தேதி வரை இந்தியாவில் அதிகாரபூர்வ பயணம் மேற்கொண்டு வருகிறார். 17-வது வெளிநாடு வாழ்இந்தியர்கள் தின மாநாட்டின் சிறப்பு விருந்தினராக கலந்துகொண்டுள்ளார்.
இச்சந்திப்பின்போது, ஹைட்ரோ கார்பன், பாதுகாப்பு, கடற்சார் பாதுகாப்பு, டிஜிட்டல் முன்னெடுப்புகள் உள்ளிட்டவற்றில் ஒத்துழைப்பு குறித்து இரு தலைவர்களும் விவாதித்தனர்.
இந்தியா அளித்த கடன் மூலம் சுரினாம் மறுசீரமைக்கப்பட்டதற்காக, சுரினாம் அதிபர் பாராட்டு தெரிவித்தார்.
2023, ஜனவரி 10 அன்று நடைபெற உள்ள வெளிநாடு வாழ் இந்தியர்கள் மாநாட்டின் நிறைவு நாள் மற்றும் விருது வழங்கும் நிகழ்ச்சியில், குடியரசுத் தலைவர் திருமதி திரௌபதி முர்முவை அதிபர் சந்தோகி சந்தித்து விவாதிக்க உள்ளார்.
பிரதமர் அலுவலகம்
ரத யாத்திரை விழாவையொட்டி மக்களுக்கு பிரதமர் வாழ்த்து தெரிவித்துள்ளார்
ரத யாத்திரை விழாவையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அண்மைக்கால மனதின் குரல் நிகழ்விலிருந்து இந்திய கலாச்சாரத்தில் ரத யாத்திரையின் முக்கியத்துவம் பற்றிய தமது கருத்துக்களை கொண்ட வீடியோ ஒன்றையும் அவர் பகிர்ந்துள்ளார்.
பிரதமர் ட்விட்டரில் கூறியிருப்பதாவது;
ரத யாத்திரையின் சிறப்பு நாளில் எனது வாழ்த்துக்கள். பகவான் ஜெகன்னாதரின் நிலையான ஆசிர்வாதங்களுக்கு நாம் பிரார்த்திப்போம். நல்ல ஆரோக்கியம் மற்றும் மகிழ்ச்சிக்கு நம் அனைவருக்கும் ஆசிகள் கிடைக்கட்டும்.
“அண்மைக்கால #மனதின் குரல் நிகழ்விலிருந்து இந்திய கலாச்சாரத்தில் ரத யாத்திரையின் முக்கியத்துவம் பற்றி நான் பேசியதை பகிர்ந்துள்ளேன்”.
அறிவியல் மற்றும் தொழில்நுட்பத்துறை
நச்சுத்தன்மை இல்லாத புதிய ஒளி வினையூக்கி கரிவளியை திறம்பட கைப்பற்றி அதை மீத்தேனாக மாற்றும்
ஒளியை உறிஞ்சுவதன் மூலம் கரிவளியை  மீத்தேன் ஆக மாற்றுவதற்கு செலவு குறைந்த உலோகம் இல்லாத வினையூக்கியை இந்திய விஞ்ஞானிகள் வடிவமைத்துள்ளனர்.
கரிவளியை மதிப்பு கூட்டப்பட்ட பொருட்களாக ஆக்க குறிப்பிடத்தக்க முயற்சிகள் தற்போதைய ஆராய்ச்சிகள் மூலம் மேற்கொள்ளப்பட்டு வருகின்றன. மதிப்பு கூட்டப்பட்ட பொருட்களில் ஒன்றாக மீத்தேன் இருக்க முடியும். மேலும், தூய்மையான எரியும் புதைபடிவ எரிபொருளாக குறிப்பிடத்தக்க பயன்பாடுகளுடன் எரிபொருள் செல்களில் நேரடியாக அதைப் பயன்படுத்தப்படலாம். இயற்கை எரிவாயுவின் முக்கிய அங்கமாக உள்ள இது, மின்சார உற்பத்திக்கு நிலக்கரிக்கு மாற்றாக இருக்கும் ஆற்றலைக் கொண்டுள்ளது.
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற நிறுவனமான ஜவஹர்லால் நேரு மேம்பட்ட அறிவியல் ஆராய்ச்சி மையத்தைச் சேர்ந்த விஞ்ஞானிகள் குழு, உலோகம் இல்லாத நுண்துளை கரிம பாலிமரை வடிவமைத்துள்ளது.
ஆராய்ச்சி குறித்த வெளியீட்டு இணைப்பு: 10.1021/jacs.1c07916. மேலும் தகவல்களுக்கு, பேராசிரியர் தபஸ் கே மனோஜை tmaji@jncasr.ac.in எனும் மின்னஞ்சல் முகவரியில் தொடர்பு கொள்ளவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766881